Det er fem til seks ganger over faregrensen, melder fjernsynsstasjonen NHK. Det er også funnet 960 becquerel i spinat høstet i landsbyen Otama, nesten dobbelt så mye som faregrensen fastsatt av myndighetene. Japanske myndigheter har nå forbudt omsetning av enkelte typer fisk og grønnsaker fra området. Radioaktivt vann Tokyo Electric Power (TEPCO), som eier det ulykkesrammede atomkraftverket i Fukushima, begynner i juni arbeidet med å rense store mengder radioaktivt vann i atomkraftverket. Det radioaktive vannet har hindret arbeiderne fra å gjenopprette kjøleanlegget i kraftverket. Ifølge TEPCO er det funnet 87.500 tonn radioaktivt vann i kjellerne under turbinbygningene, samt i grøfter rundt kraftverket. I tillegg til dette anslår eierne at det lekker ut 500 tonn radioaktivt vann daglig fra reaktorene, som et resultat av at det pøses på store mengder vann for å holde dem nedkjølte. Gjenvinningsanlegg Håpet er at det i løpet av mai skal la seg gjøre å installere et gjenvinningsanlegg for det radioaktive kjølevannet i løpet av mai. Anlegget skal konstrueres av japanske Hitachi og amerikanske General Electric og skal etter planen behandle 1.200 tonn vann daglig. Ulykken ved Fukushima Daiichi da et jordskjelv med en styrke på 9,0 rammet området utenfor det nordøstlige Japan 11. mars i år. Jordskjelvet forårsaket en ødeleggende tsunamibølge, som gjorde store skader på kjøleanlegget til atomkraftverket som ligger helt i strandkanten.